cyanic-selkie/wikianc huggingface dataset:
Η περιπέτεια του Ποσειδώνα
box office
Η ταινία κέρδισε απέφερε έσοδα ύψους 40 εκατομμυρίων δολαρίων στη Βόρεια Αμερική το 1973 και 75 εκατομμύρια δολάρια παγκοσμίως. Ο ιστότοπος Boxoffice ανέφερε ότι η περιπέτεια του Ποσειδώνα ήταν η νούμερο 1 επιτυχία στο Box Office του 1973. Μέχρι τα τέλη του 1974, κατέλαβε την έκτη θέση των πιο επιτυχημένων ταινίων στην ιστορία του κινηματογράφου, πίσω από το Όσα παίρνει ο άνεμος (1939), τον Νονό (1972), την Ιστορία Αγάπης (1970), το αεροδρόμιο (1970) και το Sound of Music (1965).
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1972 Κατηγορία:Ταινίες σε σκηνοθεσία Ρόναλντ Νιμ Κατηγορία:Αγγλόφωνες ταινίες Κατηγορία:Αμερικανικές ταινίες επιβίωσης Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες παραγωγής 20th Century Fox Κατηγορία:Ταινίες τοποθετημένες σε πλοία Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κάρουϊν Τζόουνς
Ο Κάρουϊν Χόουελ Τζόουνς (Carwyn Howell Jones, 21 Μαρτίου 1967) είναι Ουαλός πολιτικός, Πρωθυπουργός της Ουαλίας από το 2009 ως το 2018. Είναι επίσης και ηγέτης του Ουαλικού Εργατικού Κόμματος.
Βιογραφία
Γεννήθηκε στο Σουόνσι. Σπούδασε νομικά στο στο Πανεπιστήμιο Αμπερίστουϊθ και είναι Γενικός Σύμβουλος για την Ουαλία από το 2007. Μετά την ανακοίνωση της παραίτησης του Ρόντρι Μόργκαν ανέλαβε και πρωθυπουργός της Ουαλίας και αρχηγός του Εργατικού Κόμματος.
Εξωτερικοί σύνδεσμοι
Κατηγορία:Ουαλοί πολιτικοί
Νίκος Χριστοδουλάκης
Ο Νίκος Χριστοδουλάκης είναι Έλληνας πολιτικός, καθηγητής Οικονομικής Ανάλυσης, ηλεκτρολόγος μηχανικός και οικονομολόγος.
Βιογραφία
Γεννήθηκε στους Αρμένους Χανίων το 1952 και εγκαταστάθηκε στην Αθήνα το 1962. Σπούδασε Ηλεκτρολόγος μηχανικός στο Εθνικό Μετσόβιο Πολυτεχνείο (1975) και συνέχισε τις σπουδές του με μεταπτυχιακό και διδακτορικό (1984) στα Οικονομικά από το Πανεπιστήμιο του Κέιμπριτζ. Ήταν παρών στα γεγονότα του Πολυτεχνείου το 1973, όπου έλαβε ενεργό μέρος στο αντιδικτατορικό κίνημα ως μέλος της συντονιστικής επιτροπής κατάληψης του Πολυτεχνείου. Το 1972 οργανώθηκε στις Φοιτητικές Επιτροπές Αγώνα (ΦΕΑ) εναντίον της δικτατορίας και τον Νοέμβριο 1973 εκλέγεται πρόεδρος της Συνέλευσης  Μηχανολόγων-Ηλεκτρολόγων. Όταν ξεκίνησε η εξέγερση του Πολυτεχνείου το 1973 συμμετείχε στην πρώτη πενταμελή Επιτροπή και στην δεύτερη Συντονιστική Επιτροπή ορίζεται υπεύθυνος για τον Ραδιοφωνικό Σταθμό της κατάληψης. Το 1974 εκλέχθηκε πρόεδρος του φοιτητικού συλλόγου της Σχολής Μηχανολόγων-Ηλεκτρολόγων και το 1976 μέλος του ΔΣ στον σύλλογο Διπλωματούχων Μηχανολόγων-Ηλεκτρολόγων. Στη δίκη που έγινε στο Στρατοδικείο Αθηνών το 1975, κατέθεσε ως μάρτυρας κατηγορίας εναντίον των υπαιτίων της εισβολής στο Πολυτεχνείο.
Σπουδές
Ο Νίκος Χριστοδουλάκης  τελείωσε το Γυμνάσιο και Λύκειο Ζωγράφου και στην συνέχεια σπούδασε Ηλεκτρολόγος Μηχανικός στο Εθνικό Μετσόβιο Πολυτεχνείο (1970-1975).
Το 1980-1984 συνέχισε τις σπουδές του στο Πανεπιστήμιο του Καίμπριτζ, από το οποίο έλαβε MPhil στην Θεωρία Συστημάτων Ελέγχου και μετά Διδακτορικό Δίπλωμα (PhD) με θέμα τον σχεδιασμό οικονομικής πολιτικής σε συνθήκες αβεβαιότητας.
Πανεπιστημιακή πορεία
Εργάστηκε σε τεχνικές εταιρίες και δίδαξε σε ΤΕΙ, στο Πανεπιστήμιο του Κέιμπριτζ (1984-1986), στο Ευρωπαϊκό Πανεπιστήμιο της Φλωρεντίας (19891990), στο London Business School και στο Centre for Economic Policy Research του Λονδίνου (1993), στο Πανεπιστήμιο Καρόλου της Πράγας(1992-1993), στο Ινστιτούτο Tinbergen του Άμστερνταμ (1993) και στο Πανεπιστήμιο της Κύπρου (1996).
Διετέλεσε Γενικός Γραμματέας Έρευνας και Τεχνολογίας (1993-1996) και οικονομικός σύμβουλος του Πρωθυπουργού Κώστα Σημίτη (1996). Από το 1996 έως το Μάρτιο του 2000 ήταν Υφυπουργός Οικονομικών αρμόδιος για τον Προϋπολογισμό και τη διαχείριση του Δημόσιου Χρέους (περίοδος κρίσιμη για την είσοδο της χώρας στην Ευρωζώνη). Στη συνέχεια διετέλεσε Υπουργός Ανάπτυξης στο διάστημα 2000-2001 και Υπουργός Εθνικής Οικονομίας και Οικονομικών στο διάστημα 2001-2004, εκπροσωπώντας την Ελληνική Κυβέρνηση στις συνόδους του ECOFIN και τα συμβούλια του Eurogroup. Το 2015, στην Υπηρεσιακή κυβέρνηση Βασιλικής Θάνου είχε οριστεί υπηρεσιακός υπουργός στο Υπουργείο Οικονομίας, Υποδομών, Ναυτιλίας και Τουρισμού. Διετέλεσε Research Associate στο LSE. Από το 2008 είναι Ερευνητικός Εταίρος στο Hellenic Observatory του London School of Economics, μέλος του Ερευνητικού Συμβουλίου και το 2018-2019 εξελέγη Visiting Professor στο ίδιο πανεπιστήμιο. Είναι ομότιμος καθηγητής στο Οικονομικό Πανεπιστήμιο Αθηνών.
Διακρίσεις
Το 1970 έλαβε το πρώτο Βραβείο Πρακτικής κατεύθυνσης στον Πανελλήνιο Διαγωνισμό Μαθηματικής Εταιρείας. Σε όλα τα έτη σπουδών 1970-1975 στο ΕΜΠ είχε υποτροφία ΙΚΥ. Συγκεκριμένα, την περίοδο 1980-1982 έλαβε υποτροφία ΙΚΥ για μεταπτυχιακές σπουδές στο εξωτερικό και το 1983 υποτροφία του Βρετανικού Συμβουλίου. Το 1984 έλαβε το Βραβείο John Wimbolt του Πανεπιστημίου Καίμπριτζ για την καλύτερη διδακτορική δημοσίευση σε διεθνές επιστημονικό περιοδικό.
Ευρωπαϊκή Ένωση
Το 1996 ορίστηκε από την Ευρωπαϊκή Επιτροπή στην Ομάδα Υψηλού Επιπέδου υπό τον Ε. Davignon για την αξιολόγηση του 5ου Προγράμματος-Πλαισίου Έρευνας & Τεχνολογίας.
Στο πλαίσιο της ελληνικής προεδρίας της ΕΕ προεδρεύει στο ECOFIN το πρώτο εξάμηνο του 2003 και διετέλεσε Πρόεδρος του Eurogroup για την περίοδο Ιουλίου 2002 έως Ιουνίου 2003. Με την ιδιότητα αυτή συμμετάσχει στις συναντήσεις του G7 και στις διασκέψεις του ΔΝΤ και της Παγκόσμιας Τράπεζας. Με διαπραγματεύσεις κατά τη διάρκεια της θητείας του, επετεύχθη η ευρωπαϊκή συμφωνία με την Ελβετία για τη φορολόγηση καταθέσεων στο εξωτερικό.
Την περίοδο 2004-2008 συμμετέχει στο Κοινοβουλευτικό Δίκτυο της Παγκόσμιας Τράπεζας και λαμβάνει μέρος σε διεθνή συνέδρια και αναπτυξιακές πρωτοβουλίες στο Λάος, τη Νότια Αφρική και την Αλβανία.
Παραπομπές
Κατηγορία:Καθηγητές Οικονομικού Πανεπιστημίου Αθηνών Κατηγορία:Έλληνες ηλεκτρολόγοι μηχανικοί Κατηγορία:Έλληνες οικονομολόγοι Κατηγορία:Έλληνες πανεπιστημιακοί Κατηγορία:Έλληνες υπουργοί Ανάπτυξης Κατηγορία:Έλληνες υπουργοί Οικονομίας και Οικονομικών Κατηγορία:Έλληνες υφυπουργοί Οικονομικών Κατηγορία:Έλληνες βουλευτές επικρατείας Κατηγορία:Βουλευτές Χανίων Κατηγορία:Βουλευτές εκλεγμένοι με το ΠΑΣΟΚ
Γλαύκος του Σισύφου
Στην Αρχαία ελληνική μυθολογία και στην Ρωμαϊκή μυθολογία ο Γλαύκος (το όνομα του μεταφράζεται ως "γκριζωπό μπλε") ήταν γιος και διάδοχος του ιδρυτή της Εφύρας Σίσυφου, οι μύθοι τον συνδέουν με τον βίαιο θάνατο του σε Ιππασία. Ήταν βασιλιάς της Κορίνθου, ο Αισχύλος τον χρησιμοποιεί στην τραγωδία του "Γλαύκος στις Πότνιαι", τμήματα της διασώζουν οι Πάπυροι της Οξυρρύγχου. Η μητέρα του Μερόπη ήταν κόρη του Άτλαντα, η μοναδική από τις Πλειάδες που παντρεύτηκε θνητό. Ο Σίσυφος προσπάθησε να τακτοποιήσει τον γάμο του με την Μεταμόρφωση Μήστρα, κόρη του Ερυσίχθονα αλλά παρά τα μεγάλα δώρα ο γάμος δεν έγινε λόγω της απαγωγής της σε ένα νησί από τον Ποσειδώνα. Ο Γλαύκος παντρεύτηκε τελικά την Ευρυμήδη. Ο Δίας του δήλωσε ότι δεν θα κάνει παιδί λόγω της ασέβειας που έδειξε στην Αφροδίτη (μυθολογία). Ο γιος που απέκτησε με την Ευρυμήδη Βελλεροφόντης ακούγεται ότι είχε πραγματικό πατέρα τον Ποσειδώνα. Στην Ιλιάδα ωστόσο ο Όμηρος καταγράφει τον Βελλεροφόντη σαν γιο του Γλαύκου. Ο Ποσειδώνας σχετίζεται με τα άλογα και ο Βελλεροφόντης οδηγούσε το διάσημο άλογο Πήγασο. Με την σύζυγο του ο Γλαύκος απέκτησε τον Αλκιμένη (Δηλιάδην ή Πειρήνα) που σκοτώθηκε σε ατύχημα από τον διάσημο αδελφό του. Ο Γλαύκος διαδέχθηκε τον πατέρα του Σίσυφο στον θρόνο της Εφύρας, την πόλη που έγινε γνωστή τα νεότερα χρόνια σαν Κόρινθος.
Ο Γλαύκος του Ιππολόχου που αναφέρεται στην Ιλιάδα είναι απόγονος του μέσω του γιου του Βελλεροφόντη που μετανάστευσε στην Λυκία. Ο Γλαύκος πήρε μέρος στις επιθανάτιες τελετές και αθλητικούς αγώνες που διοργάνωσε στη μνήμη του Πελία ο γιος του Άκαστος, στους οποίους έλαβαν μέρος οι άριστοι από τους Έλληνες ήρωες της εποχής που συμμετείχαν στην Αργοναυτική εκστρατεία, τα περίφημα «Άθλα επί Πελία», τον νίκησε ο Ιόλαος. Ένα θραύσμα από την τραγωδία του Αισχύλου δείχνει ότι πέθανε σε ατύχημα με το άλογο του, το πιθανότερο πέθανε στην αρματοδρομία. Ο Παυσανίας γράφει ότι ο Ταράξιππος λατρευόταν στα Ίσθμια με την μορφή του Γλαύκου επειδή σκοτώθηκε με τα άλογα του στην διάρκεια ταφικών αγώνων. Κατά μία εκδοχή τον κατασπάραξαν οι φοράδα του, που είχαν τρελαθεί πίνοντας από το νερό μιας μαγικής βρύσης. Μια παράδοση προσθέτει ότι ο θάνατός του οφειλόταν στην οργή της θεάς Αφροδίτης, επειδή ο Γλαύκος, για να κάνει τις φοράδες του γρηγορότερες, τις εμπόδιζε να ζευγαρώσουν, πράγμα που θύμωσε τη θεά του έρωτα. Σύμφωνα με άλλη εκδοχή ο Γλαύκος ήπιε κάποτε από μια βρύση που το νερό της βοηθούσε να γίνει αθάνατος όποιος το έπινε, αλλά κανένας δεν πίστευε στη μετατροπή του Γλαύκου σε αθάνατο. Για να πείσει τους ανθρώπους, ο Γλαύκος έπεσε στη θάλασσα, με αποτέλεσμα να μεταμορφωθεί σε θαλάσσια θεότητα. Κάθε θαλασσινός που τον αντίκρυζε πέθαινε αμέσως. Βλ. και Γλαύκος ο Ανθηδόνιος.
Πηγές
Γλαυκος του Σισυφ
Μαρούλι Εύβοιας
Το Μαρούλι είναι ένα μικρό ημιορεινό χωριό στην βόρεια Εύβοια και την Περιφερειακή Ενότητα Εύβοιας, το οποίο είναι κτισμένο στους βορειοδυτικούς πρόποδες όρους Καβαλλάρης υψόμετρο 400 μέτρα. Το χωριό αναφέρεται από την εποχή της τουρκοκρατίας και πιθανολογείται ότι η ονομασία του προήλθε από τον στρατηγό Μαρούλη (1282-1328) που ήταν άρχοντας της περιοχής και κύριος μεγάλου αγροκτήματος. Μετά το τέλος της Ενετοκρατίας και στα πρώτα χρόνια της Τουρκοκρατίας στο Μαρούλι καταγράφονται 3 φορολογούμενες οικογένειες. Απέχει περίπου 19 χλμ. ΒΔ. από την Λίμνη και 94 χλμ. ΒΔ. από την Χαλκίδα. Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αιγαίων. Σύμφωνα με το σχέδιο Καλλικράτης ανήκει στην τοπική κοινότητα Ροβιών που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 16 κάτοικοι.
Παραπομπές
Κατηγορία:Δήμος Μαντουδίου - Λίμνης - Αγίας Άννας Κατηγορία:Χωριά του νομού Εύβοιας
Κένας Αρόι
Ο Κένας Αρόι (Kenas Aroi, 17 Απριλίου 1942 - 22 Ιανουαρίου 1991) ήταν πολιτικός από το Ναουρού, που υπηρέτησε ως πρόεδρος της χώρας από τις 17 Αυγούστου ως τις 12 Δεκεμβρίου 1989.
Προεδρία
Με την υποστήριξη του Κέναν Αντέανγκ, καθώς ο Χάμερ ντε Ρομπίρτ αντιμετώπισε στρατιωτική κατάσταση, ο Αρόι έγινε πρόεδρος στις 17 Αυγούστου 1989. Εν συνεχεία ο Αντέανγκ έγινε υπουργός Οικονομικών. Στη διάρκεια της προεδρικής θητείας ο Αρόι αντιμετώπισε προβλήματα υγείας και έπειτα από ένα εγκεφαλικό επεισόδιο τον Νοέμβριο του 1989 δεν κατήλθε υποψήφιος στις εκλογές του Δεκεμβρίου εκείνου του έτους. Τον διαδέχθηκε στις 12 Δεκεμβρίου 1989 από τον Μπέρναρντ Ντοουιγιόγκο.
Προεδρικές θητείες
Ο Αρόι πέθανε τον Ιανουάριο του 1991. Η χήρα του, Μίλισεντ Αρόι, είναι ύπατη αρμοστής του Ναουρού στα Φίτζι και συνθέτρια.
Παραπομπές
Κατηγορία:Πρόεδροι του Ναουρού
Μάθιου ΜακΚόναχι
Ο Μάθιου ΜακKόναχι (αγγλικά: Matthew David McConaughey, γεν. 4 Νοεμβρίου 1959) είναι Αμερικανός ηθοποιός, σκηνοθέτης, παραγωγός και συγγραφέας. Έλαβε την προσοχή του κοινού με την κωμωδία Dazed and Confused (1993). Εμφανίστηκε σε παρόμοιες ταινίες όπως το σλάσερ Texas Chainsaw Massacre: The Next Generation (1994), το δικαστικό θρίλερ A Time to Kill (1996), η κωμωδία Larger Than Life (1996), το ιστορικό δράμα του Στίβεν Σπίλμπεργκ Amistad (1997), το επιστημονικής φαντασίας Επαφή (1997), η κωμωδία EDtv (1999) και το πολεμικό U-571 (2000).
Το 2013 και το 2014 ο ΜακΚόναχι γνώρισε μεγαλύτερη επιτυχία. Το 2013 υποδύθηκε τον Ρον Γούντρουφ, έναν καουμπόι που διαγνώστηκε με AIDS στο βιογραφικό φιλμ Dallas Buyers Club. Η ταινία αυτή τού χάρισε Όσκαρ Α' Ανδρικού Ρόλου, Χρυσή Σφαίρα Καλύτερου Ηθοποιού, Βραβείο Επιλογής Κριτικών και Βραβείο Ηθοποιών του Κινηματογράφου, μεταξύ άλλων βραβείων και υποψηφιοτήτων. Το 2014 πρωταγωνίστησε ως Ραστ Κολ στην πρώτη σεζόν της δραματικής σειράς True Detective στο κανάλι HBO, για το οποίο κέρδισε το Βραβείο TCA και ήταν υποψήφιος για το βραβείο Έμμυ της primetime ζώνης, για τη Χρυσή Σφαίρα και για το βραβείο Τηλεοπτικού Ηθοποιού. Την ίδια χρονιά πρωταγωνίστησε και στην ταινία Interstellar.
Βιογραφία
Ο Μάθιου Ντέιβιντ ΜακΚόναχι γεννήθηκε στις 4 Νοεμβρίου 1969 στο Τέξας. Η μητέρα του, Μαίρη Κάθλιν (το γένος ΜακΚέιμπ) γεννήθηκε το 1932 και ήταν δασκάλα σε παιδικό σταθμό και δημοσιευμένη συγγραφέας που δίδαξε τον ΜακΚόναχι. Η καταγωγή της ήταν από το Τρέντον του Νιου Τζέρσεϊ. Ο πατέρας του, Τζέιμς Ντόναλντ ΜακΚόναχι, ήταν από την Λουιζιάνα και διηύθυνε μια πετρελαϊκή εταιρεία; έπαιζε στις κολεγιακές ποδοσφαιρικές ομάδες Kentucky Wildcats και Ηouston Cougars. Το 1953 ο πατέρας του αποβλήθηκε στον 27ο γύρο από τους Green Bay Packers του NFL. Αποσύρθηκε προτού ξεκινήσει η σεζόν και δεν έπαιξε ποτέ σε επίσημο παιχνίδι στο NFL.
Οι γονείς του ΜακΚόναχι παντρεύτηκαν συνολικά τρεις φορές, έχοντας πάρει δυο φορές διαζύγιο. Έχει δυο μεγαλύτερους αδερφούς: τον Μάικλ Πάτρικ ΜακΚόναχι (γεν. το 1954) και τον Πάτρικ Τζέιμς ΜακΚόναχι (γεν. το 1963 και υιοθετημένο). Ο Μάικλ είναι ένας αυτοδημιούργητος εκατομμυριούχος ο οποίος πρωταγωνιστεί στην σειρά ντοκιμαντέρ του CNBC West Texas Investors Club.
Η καταγωγή του ΜακΚόναχι είναι αγγλική, γερμανική, ιρλανδική και σουηδική. Μεγάλωσε ως μεθοδιστής.
Ο ΜακΚόναχι μετακόμισε στο Τέξας το 1980 όπου φοίτησε στο γυμνάσιο του Λόνγκβιου. Έζησε στην Αυστραλία για έναν χρόνο, στο Warnervale της Νέας Νότιας Ουαλίας. Φοίτησε στο Πανεπιστήμιο του Τέξας στο Όστιν όπου συμμετείχε στην αδελφότητα Δέλτα Ταυ Δέλτα. Ξεκίνησε τις σπουδές του το φθινόπωρο του 1989 και αποφοίτησε την άνοιξη του 1993 με πτυχίο στο τρίπτυχο Ραδιόφωνο-Τηλεόραση-Κινηματογράφος. Το αρχικό του σχέδιο είχε αλλάξει καθώς ήθελε να φοιτήσει στο Πανεπιστήμιο Southern Methodist, μέχρι που ένας από τους αδερφούς του τού είπε ότι τα δίδακτρα για αυτό το ιδιωτικό πανεπιστήμιο θα επιβάρυναν τα εισοδήματα της οικογένειας. Είχε επίσης σχεδιάσει να φοιτήσει στην νομική σχολή μετά την αποφοίτησή του από το κολέγιο, αλλά συνειδητοποίησε ότι δεν τον ενδιέφερε να γίνει δικηγόρος.
Προσωπική ζωή
Ο ΜακΚόναχι γνώρισε τη Βραζιλιάνα Καμίλα Άλβες, μοντέλο και τηλεπαρουσιάστρια, το 2006. Το ζευγάρι αρραβωνιάστηκε στις 25 Δεκεμβρίου 2011 και παντρεύτηκαν με ιδιωτική καθολική τελετή στις 9 Ιουνίου 2012 στο Όστιν του Τέξας όπου κατοικούν μέχρι σήμερα. Έχουν αποκτήσει τρία παιδιά: τους γιους Λέβι Άλβες ΜακΚόναχι (7 Ιουλίου 2008) και Λίβινγκστον Άλβες ΜακΚόναχι (28 Δεκεμβρίου 2012) και την κόρη Βίντα Άλβες ΜακΚόναχι (3 Ιανουαρίου 2010).
Ο ΜακΚόναχι ξεκίνησε την οργάνωση Just Keep Living, η οποία ασχολείται με το "να βοηθά τους εφήβους να διάγουν ενεργούς βίους και να κάνουν υγιείς επιλογές ώστε να γίνουν σπουδαίοι άνδρες και γυναίκες". Στις 25 Φεβρουαρίου 2016 ο ΜακΚόναχι έλαβε το βραβείο Δημιουργικής Συνείδησης από την unite4humanity για το έργο του μέσω της οργάνωσής του.
Ο ΜακΚόναχι διέσωσε αρκετά κατοικίδια που έμειναν αδέσποτα μετά τις καταστροφές στην Νέα Ορλεάνη από τον τυφώνα Κατρίνα. Το 2006 διέσωσε μια γάτα από δυο νέους στο πάρκο Σέρμαν Όουκς της Καλιφόρνιας, προτού αυτοί προλάβουν να της βάλουν φωτιά.
Ο ΜακΚόναχι υποστηρίζει τις αθλητικές δραστηριότητες του Πανεπιστημίου του Όστιν και παρακολουθεί συχνά τους ποδοσφαιρικούς αγώνες των Texas Longhorns.
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Κοπτική Ορθόδοξη Εκκλησία
thumb|right|Κοπτική εικόνα του Χριστού Η Κοπτική Ορθόδοξη Εκκλησία της Αλεξάνδρειας (Ϯⲉⲕ̀ⲕⲗⲏⲥⲓⲁ ̀ⲛⲣⲉⲙ̀ⲛⲭⲏⲙⲓ ⲛⲟⲣⲑⲟⲇⲟⲝⲟⲥ ) είναι μια μη-Χαλκηδόνια Ορθόδοξη Χριστιανική εκκλησία με κανονική δικαιοδοσία στην Αίγυπτο, την Αφρική και τη Μέση Ανατολή. Επικεφαλής της Εκκλησίας και του Θρόνου της Αλεξάνδρειας είναι ο «Πατριάρχης Αλεξανδρείας στην Αγία Έδρα του Αγίου Μάρκου», ο οποίος φέρει και τον τίτλο του Κόπτη Πάπα. Ονομάζεται Θρόνος της Αλεξάνδρειας για ιστορικούς λόγους, αλλά σήμερα ο Κόπτης Πάπας εδρεύει στον Κοπτικό Ορθόδοξο καθεδρικό ναό του Αγίου Μάρκου στην περιοχή Abbassia στο Κάιρο. Ο ναός ακολουθεί το Αλεξανδρινό τυπικό για τη λειτουργία, την προσευχή και την παράδοσή του. Με 20-25 εκατομμύρια μέλη παγκοσμίως, από τα οποία περίπου 18 έως 22 εκατομμύρια στην Αίγυπτο, είναι η μεγαλύτερη χριστιανική εκκλησία της χώρας.
Κατά την παράδοσή της, η Κοπτική Εκκλησία ιδρύθηκε από τον Άγιο Μάρκο, απόστολο και ευαγγελιστή, κατά τα μέσα του 1ου αιώνα (περί το έτος 42) .Τον 4-7ο αιώνα η Κοπτική Εκκλησία επεκτάθηκε βαθμιαία χάρη στον εκχριστιανισμό του Βασιλείου του Αξούμ και των δύο από τα τρία βασιλεία της Νουβίας, της Νοβαδίας και της Αλοδίας, ενώ το τρίτο βασίλειο της Νουβίας, η Μακουρία, αναγνώρισε τον Κόπτη Πατριάρχη αφού προηγουμένως είχε στοιχηθεί με τη Βυζαντινή Ορθόδοξη Εκκλησία.
Μετά το 639, η Αίγυπτος πέρασε στην κυριαρχία των Μουσουλμάνων κατακτητών της από την Αραβία και η μεταχείριση των Κοπτών χριστιανών κυμαινόταν από ανοχή μέχρι και ανοικτό διωγμό. Τον 12ο αιώνα, η Εκκλησία μετέφερε την έδρα της από την Αλεξάνδρεια στο Κάιρο. Τον ίδιο αιώνα οι Κόπτες έγιναν θρησκευτική μειονότητα. Κατά τον 14ο και 15ο αιώνα, ο Νουβικός Χριστιανισμός αντικαταστάθηκε από το Ισλάμ.
Το 1959 χορηγήθηκε αυτοκεφαλία στην Ορθόδοξη Εκκλησία της Αιθιοπίας. Αυτή επεκτάθηκε και στην Ορθόδοξη Εκκλησίας της Ερυθραίας το 1998 μετά τον επιτυχημένο πόλεμο της Ανεξαρτησίας της από την Αιθιοπία.
Από την Αραβική Άνοιξη του 2011, οι Κόπτες έχουν υποστεί αυξημένες θρησκευτικές διακρίσεις και βία.
Παραπομπές
Κατηγορία:Εθνικές Εκκλησίες Κατηγορία:Ανατολίτικες Ορθόδοξες Εκκλησίες Κατηγορία:Ανατολίτικη Ορθοδοξία Κατηγορία:Κοπτικός Χριστιανισμός *
Ατμόσφαιρα (μονάδα)
Η (κανονική) ατμόσφαιρα (σύμβολο: atm, αγγλικά: atmosphere) είναι μονάδα μέτρησης πίεσης, ορισμένη στα 101.325 Pa (= 1,01325 bar).
Ιστορία
Η atm αντιπροσωπεύει την πίεση που ασκεί το βάρος του αέρα της ατμόσφαιρας στην επιφάνεια της Γης.
Πρώτος που μέτρησε την πίεση αυτή, του βάρους του αέρα, ήταν ο Ευαντζελίστα Τοριτσέλι (Evangelista Torricelli), ο οποίος και βρήκε ότι στην επιφάνεια της θάλασσας και με ορισμένες ατμοσφαιρικές συνθήκες, η πίεση του αέρα προκαλούσε την ανύψωση μια στήλης υδραργύρου (Hg) σε ύψος 760 mm, ή 76 cm, ή 30΄΄ (ιντσών), δηλαδή: Επειδή όμως το ειδικό βάρος του Hg είναι 13,6 και του ύδατος η μονάδα, έπεται πως η πίεση 1 atm ισούται με την πίεση 760·13,6 = 10333 mm = 1033,3 cm = 10,33 m στήλης ύδατος. Αν όμως ληφθεί στήλη ύδατος με βάση το 1 cm² και ύψος 10,33 m (=1033 cm) τότε η στήλη θα έχει όγκο ίσο προς 1 cm²·1033 cm = 1033 cm³, και επειδή κάθε κυβικό εκατοστό ύδατος έχει βάρος ενός γραμμαρίου (1 gr) το βάρος της στήλης αυτής θα είναι 1033 γραμμάρια.
Από τα παραπάνω συνάγεται πως μία φυσική ατμόσφαιρα (atm) ισούται με την πίεση που ασκεί βάρος 1033 gr (1,033 Kg) στην επιφάνεια ενός τετραγωνικού εκατοστού (cm2) δηλαδή:1 atm = 1,033 kg/cm².
Σήμερα στις τεχνικές εφαρμογές η εν λόγω μονάδα «φυσική ατμόσφαιρα» δεν χρησιμοποιείται ευρύτατα επειδή είναι δύσχρηστη στους υπολογισμούς. Αντ΄ αυτής χρησιμοποιείται η «τεχνική ατμόσφαιρα», που ισούται με 1 kg/cm² και συμβολίζεται με 1 at, δηλαδή: 1 at = 1 kg/cm² = 735,5 mm Hg (στήλης υδραργύρου). 1 atm = 1,033 At.
Το 1954, η 10η Γενική Διάσκεψη Μέτρων και Σταθμών (Conférence Générale des Poids et Mesures, CGPM) υιοθέτησε την «κανονική ατμόσφαιρα» για γενική χρήση και επιβεβαίωσε τον ορισμό της, θέτοντας την τιμή της ακριβώς ίση με 1.013.250 dynes/cm² (=101.325 Pa). Η τιμή αυτή σκόπευε να αντιπροσωπεύει τη μέση ατμοσφαιρική πίεση στο επίπεδο της θάλασσας, στο γεωγραφικό πλάτος που βρίσκεται το Παρίσι της Γαλλίας και αντικατοπτρίζει τη μέση ατμοσφαιρική πίεση στο επίπεδο της θάλασσας για πολλά βιομηχανικά έθνη που βρίσκονται ευρύτερα σε παρόμοια γεωγραφικά πλάτη.
Στη Χημεία και σε διάφορες βιομηχανίες, η πίεση αναφοράς αναφέρονταν στις αποκαλούμενες «κανονικές συνθήκες» και αντιστοιχούσε συνήθως σε πίεση 1 atm (= 101.325 Pa), αλλά τα πρότυπα από τότε απέκλειναν και, από το 1982, η Διεθνής Ένωση Καθαρής και Εφαρμοσμένης Χημείας (International Union of Pure and Applied Chemistry, IUPAC) συνέστησε ότι για σκοπούς εξειδίκευσης των φυσικών ιδιοτήτων των χημικών ουσιών, η κανονική ατμοσφαιρική πίεση θα έπρεπε να οριστεί ακριβώς στα 100 kPa (=1 bar).
Αγγλικό σύστημα μονάδων
Όπως είναι γνωστό στο αγγλικό σύστημα μονάδων αντί χιλιόγραμμο χρησιμοποιείται η λίβρα ή λίμπρα (lb) και αντί τετραγωνικό εκατοστό η τετραγωνική ίντσα (in2 ή sq.in.). Επομένως στο σύστημα αυτό μονάδα πίεσης είναι η μία λίμπρα ανά τετραγωνική ίντσα η οποία και γράφεται ως 1 lb/in2 ή 1 lb/sq.in και απλούστερα 1 p.s.i. (εκ του αγγλικού όρου - φράσης: pound per square inch = λίμπρα ανά τετραγωνική ίντσα).
Για την μετατροπή των μονάδων πίεσης από το ένα σύστημα στο άλλο χρησιμοποιούνται οι ακόλουθες σχέσεις:
Κατηγορία:Μονάδες πίεσης
Τα Φώτα της Πόλης
Τα Φώτα της Πόλης (City Lights) είναι μια αμερικανική βουβή ρομαντική κωμωδία του 1931 σε σενάριο, παραγωγή, σκηνοθεσία και πρωταγωνιστή τον Τσάρλι Τσάπλιν. Η ιστορία ακολουθεί τις περιπέτειες του Σαρλό του Τσάπλιν καθώς ερωτεύεται ένα τυφλό κορίτσι (Βιρτζίνια Τσέριλ και αναπτύσσει μια ταραχώδη φιλία με έναν αλκοολικό εκατομμυριούχο (Χάρι Μάγιερς).
Αν και η εποχή του ομιλούντος κινηματογράφου ήταν σε άνοδο, ο Τσάπλιν, ο οποίος είχε αρχίσει να αναπτύσσει το σενάριο από το 1928, αποφάσισε να συνεχίσει να εργάζεται με βωβές παραγωγές. Τα γυρίσματα ξεκίνησαν τον Δεκέμβριο του 1928 και τελείωσαν τον Σεπτέμβριο του 1930. Τα Φώτα της Πόλης σηματοδότησε την πρώτη φορά που ο Τσάπλιν συνέθεσε την μουσική σε μια από τις παραγωγές του και γράφτηκε σε έξι εβδομάδες με ενορχήστρωση από τον Άρθουρ Τζόνστον. Το κύριο θέμα, που χρησιμοποιείται ως μοτίβο για το τυφλό κορίτσι των λουλουδιών, είναι το τραγούδι «La Violetera» ("Ποιος θα αγοράσει τις βιολέτες μου") από τον Ισπανό συνθέτη Χοσέ Παντίγια. Ο Τσάπλιν έχασε μια δίκη με τον Παντίγια καθώς δεν τον είχε αναφέρει στους συντελεστές της ταινίας.
Τα Φώτα της Πόλης σημείωσε αμέσως επιτυχία όταν κυκλοφόρησε στις 30 Ιανουαρίου 1931, με θετικές κριτικές και παγκόσμια έσοδα άνω των 4 εκατομμυρίων δολαρίων. Σήμερα, πολλοί κριτικοί τη θεωρούν όχι μόνο το υψηλότερο επίτευγμα της καριέρας του Τσάπλιν, αλλά και μια από τις μεγαλύτερες ταινίες όλων των εποχών. Ο βιογράφος του Τσάπλιν, Τζέφρι Βανς, πιστεύει ότι «Τα Φώτα της Πόλης δεν είναι μόνο το αριστούργημα του Τσαρλς Τσάπλιν, είναι μια πράξη αψηφίας» καθώς έκανε πρεμιέρα τέσσερα χρόνια στην εποχή των ομιλούντων ταινιών που ξεκίνησε με την πρεμιέρα του Τραγουδιστή της Τζαζ (The Jazz Singer) (1927). Το 1991, η Βιβλιοθήκη του Κογκρέσου επέλεξε την ταινία να ενταχθεί στο Εθνικό Μητρώο Κινηματογράφου των Ηνωμένων Πολιτειών ως «πολιτιστικά, ιστορικά ή αισθητικά σημαντική».
Πλοκή
Ο Αλήτης συναντά το όμορφο κορίτσι με τα λουλούδια σε μια γωνία ενός δρόμου και κατά την αγορά ενός λουλουδιού συνειδητοποιεί ότι είναι τυφλή. Η κοπέλα μπερδεύει τον Αλήτη με έναν πλούσιο άνδρα όταν η πόρτα ενός αυτοκινήτου με τον σοφέρ κλείνει δυνατά καθώς αυτός αναχωρεί. Το ίδιο βράδυ ο Αλήτης σώζει έναν μεθυσμένο εκατομμυριούχο από την αυτοκτονία. Ο εκατομμυριούχος παίρνει τον Αλήτη – τον ​​νέο του καλύτερο φίλο – πίσω στην έπαυλή του για να πιούνε μαζί σαμπάνια και μετά (μετά από άλλη μια αποτυχημένη απόπειρα αυτοκτονίας) για μια νύχτα στην πόλη. Αφού βοήθησε τον εκατομμυριούχο να επιστρέψει στο σπίτι το επόμενο πρωί, βλέπει το κορίτσι με τα λουλούδια καθοδόν προς τη γωνία του δρόμου. Παίρνει κάποια χρήματα από τον εκατομμυριούχο και προλαβαίνει την κοπέλα, όπου αγοράζει όλα της τα λουλούδια και την οδηγεί στο σπίτι με το αυτοκίνητο του εκατομμυριούχου.
Καθώς φεύγει ο Αλήτης, το κορίτσι με τα λουλούδια λέει στη γιαγιά της ( Φλόρενς Λι ) για τον ευγενικό και πλούσιο φίλο της. Στο μεταξύ, ο Αλήτης επιστρέφει στην έπαυλη, όπου ο εκατομμυριούχος – νηφάλιος πλέον – δεν τον θυμάται και τον πετάει έξω. Αργότερα εκείνη την ημέρα, ο εκατομμυριούχος είναι για άλλη μια φορά μεθυσμένος και, βλέποντας τον Αλήτη στο δρόμο, τον προσκαλεί στο σπίτι για ένα πλούσιο πάρτι. Αλλά το επόμενο πρωί η ιστορία επαναλαμβάνεται: ο εκατομμυριούχος είναι και πάλι νηφάλιος και ο Αλήτης είναι πάλι έξω από την έπαυλη. Διαπιστώνοντας ότι το κορίτσι δεν βρίσκεται στη συνηθισμένη γωνία του δρόμου, ο Αλήτης πηγαίνει στο διαμέρισμά της, όπου κρυφακούει έναν γιατρό να λέει στη γιαγιά της ότι το κορίτσι είναι πολύ άρρωστο: «Έχει πυρετό και χρειάζεται ιδιαίτερη προσοχή». Αποφασισμένος να την βοηθήσει, ο Αλήτης πιάνει δουλειά ως οδοκαθαριστής.
Στο μεσημεριανό του διάλειμμα, παίρνει στην κοπέλα κάποια ψώνια ενώ η γιαγιά της αναλαμβανει να πουλήσει τα λουλούδια. Για να τη διασκεδάσει, διαβάζει μια εφημερίδα φωναχτά, όπου της αναφέρει μια ιστορία για τη θεραπεία της τύφλωσης ενός Βιεννέζου γιατρού. «Υπέροχα, τότε θα μπορέσω να σε δω», λέει η κοπέλα – και ο Αλήτης αναρωτιέται το τι μπορεί να συμβεί αν κερδίσει την όρασή της και ανακαλύψει ότι δεν είναι ο πλούσιος άντρας που φαντάζεται. Βρίσκει επίσης μια ειδοποίηση έξωσης που έχει κρύψει η γιαγιά του κοριτσιού. Φεύγοντας υπόσχεται στην κοπέλα ότι θα πληρώσει αυτός το ενοίκιο της. Ο Αλήτης επιστρέφει στη δουλειά για να απολυθεί, καθώς έχει καθυστερήσει για ακόμη μια φορά πάρα πολύ. Ένας πυγμάχος τον πείθει να αγωνιστεί σε έναν στημένο αγώνα. θα «πάνε χαλαρά» μεταξύ τους και θα μοιράσουν το χρηματικό έπαθλο. Αλλά ο πυγμάχος τρέπεται σε φυγή όταν μαθαίνει ότι πρόκειται να συλληφθεί και αντικαθίσταται από έναν ανόητο μποξέρ που χτυπά τον Αλήτη παρά τις δημιουργικές και ευκίνητες προσπάθειες του Αλήτη να τον κρατήσει μακριά.
Ο Αλήτης συναντά τον μεθυσμένο εκατομμυριούχο για τρίτη φορά και προσκαλείται ξανά στην έπαυλη. Ο Αλήτης αφηγείται τα δεινά του κοριτσιού και ο εκατομμυριούχος του δίνει χρήματα για την εγχείρησή της. Τότε κάποιοι διαρρήκτες μπαίνουν στην έπαυλη, και αφού βγάζουν νοκ άουτ τον εκατομμυριούχο, του παίρνουν τα υπόλοιπα χρήματα. Η αστυνομία βρίσκει τον Αλήτη με τα χρήματα που του έδωσε ο εκατομμυριούχος, ο οποίος λόγω ενός χτυπήματος στο κεφάλι δεν θυμάται να τα έχει δώσει. Ο Αλήτης αποφεύγει την αστυνομία για αρκετό καιρό για να δώσει τα χρήματα στο κορίτσι, λέγοντάς της ότι θα φύγει για λίγο, και εν ευθέτω χρόνω συλλαμβάνεται και φυλακίζεται. Μήνες αργότερα ο Αλήτης απελευθερώνεται. Πηγαίνει στη συνηθισμένη γωνιά του δρόμου του κοριτσιού αλλά δεν είναι εκεί. Μαθαίνουμε ότι η κοπέλα, που η όρασή της έχει αποκατασταθεί, τώρα έχει ένα πολυσύχναστο ανθοπωλείο με τη γιαγιά της. Δεν έχει ξεχάσει όμως τον μυστηριώδη ευεργέτη της, τον οποίο φαντάζεται πλούσιο και όμορφο: όταν ένας κομψός νεαρός μπαίνει στο μαγαζί, αναρωτιέται για μια στιγμή μήπως γύρισε «αυτός».
Ο Αλήτης συμβαίνει να βρίσκεται δίπλα στο μαγαζί, όταν το κορίτσι τακτοποιεί λουλούδια στη βιτρίνα. Σκύβει για να πάρει ένα λουλούδι που πετάχτηκε στο πεζοδρόμιο. Μετά από μια σύντομη αψιμαχία με τους παλιούς του εχθρούς, τους εφημεριδοπώλες, γυρίζει προς τη βιτρίνα του μαγαζιού από την οποία βλέπει ξαφνικά το κορίτσι, που τον παρακολουθούσε χωρίς (φυσικά) να ξέρει ποιος είναι. Στη θέα της παγώνει για λίγα δευτερόλεπτα, μετά ξεσπά σε ένα πλατύ χαμόγελο. Η κοπέλα κολακεύεται και γελάει στον υπάλληλο της «Έκανα κατάκτηση!». Μέσω μιας παντομίμας μέσα από το ποτήρι του προσφέρει ένα φρέσκο ​​λουλούδι (για να αντικαταστήσει το θρυμματισμένο που έπεσε στο πεζοδρόμιο) και ένα νόμισμα.
Ξαφνικά ντροπιασμένος, ο Αλήτης αρχίζει να απομακρύνεται, αλλά η κοπέλα κατευθύνεται προς την πόρτα του καταστήματος και προσφέρει ξανά το λουλούδι, το οποίο αυτή δέχεται ντροπαλά. Πιάνει το χέρι του και το χαμόγελό της μετατρέπεται σε ένα περιέργο βλέμμα καθώς αναγνωρίζει το άγγιγμα του χεριού του. Περνάει τα δάχτυλά της κατά μήκος του μπράτσου του και μετά του λέει, "Εσύ;" Ο Αλήτης γνέφει καταφατικά και ρωτά: "Μπορείς να δεις τώρα;" Το κορίτσι απαντά: «Ναι, μπορώ να δω τώρα» και πιέζει το χέρι του στην καρδιά της με ένα δακρυσμένο χαμόγελο. Ανακουφισμένος και χαρούμενος, ο Αλήτης χαμογελά.
Διανομή ρόλων
Ανεπίσημο καστ
Παραπομπές
<References/>
Εξωτερικοί σύνδεσμοι
Κατηγορία:Ταινίες του 1931 Κατηγορία:Αμερικανικές ταινίες Κατηγορία:Βωβές ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες σε σκηνοθεσία Τσάρλι Τσάπλιν Κατηγορία:Ταινίες παραγωγής United Artists Κατηγορία:Αμερικανικές ασπρόμαυρες ταινίες Κατηγορία:Ταινίες σχετικά με τον αλκοολισμό Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ρόνι Βαν Ζαντ
Ο Ρόνι Βαν Ζαντ (Ronald Wayne "Ronnie" Van Zant, 15 Ιανουαρίου 1948 - 20 Οκτωβρίου 1977) ήταν Αμερικανός τραγουδιστής, κιθαρίστας και συνθέτης του southern rock συγκροτήματος Lynyrd Skynyrd. Μετά από πέντε στούντιο και έναν ζωντανά ηχογραφημένο δίσκο, ο Βαν Ζαντ έχασε την ζωή του σε ηλικία 29 ετών, μετά από συντριβή ιδιωτικού αεροσκάφους στο οποίο επέβαινε.
Βιογραφία
Ο Ρόνι Βαν Ζαντ γεννήθηκε τον Ιανουάριο του 1948 στο Τζάκσονβιλ της Φλόριντα. Πρώτες του αγάπες υπήρξαν το μπέιζμπολ και το ψάρεμα, με το πρώτο εκ των οποίων ασχολήθηκε μέχρι τα εφηβικά του χρόνια, ενώ το δεύτερο αποτέλεσε αγαπημένη ασχολία του μέχρι τον θάνατο του.
left|thumb|180px|Ο Βαν Ζαντ το 1975 Μετά την μετονομασία τους σε Lynyrd Skynyrd, το μάνατζμεντ του συγκροτήματος ανέλαβε ο Άλαν Γουόλντεν και τους πρόσφερε την δυνατότητα να ηχογραφήσουν ένα ντέμο με τον Τζίμι Τζόνσον, το 1970. Ο Βαν Ζαντ παντρεύτηκε την Τζούντι Σέιμουρ στις 18 Νοεμβρίου 1972 και λίγους μήνες αργότερα, το συγκρότημα γνώρισε τον Αλ Κούπερ. Αφού υπέγραψαν συμβόλαιο με την "MCA", ηχογράφησαν το πρώτο τους άλμπουμ με τίτλο "(Pronounced 'Lĕh-'nérd 'Skin-'nérd)". Ο δίσκος μπήκε στο Top-30 του Billboard και έγινε αρχικά χρυσός και αργότερα διπλά πλατινένιος. Ακολούθησε μία σειρά χρυσών και πλατινένιων άλμπουμ, μαζί με μεγάλες επιτυχίες όπως τα "Sweet Home Alabama", "Freebird", "Simple Man", "Saturday Night Special", "What's Your Name?", "That Smell", "Gimme Three Steps", κ.α..
Παρά την μεγάλη επιτυχία, ο Βαν Ζαντ σκεφτόταν να αποχωρήσει από το συγκρότημα στα τέλη του 1976, λόγω προβλημάτων υγείας από τις συνεχείς περιοδείες και ηχογραφήσεις, ενώ η γέννηση της κόρης του, Μέλοντι, τον ώθησε να επαναπροσδιορίσει της προτεραιότητες στην ζωή του. Οι Ρόζιγκτον και Κόλινς τον έπεισαν να παραμείνει, απαλλάσσοντας τον από τα καθήκοντα του κιθαρίστα με την ένταξη στο σχήμα ενός τρίτου κιθαρίστα στο πρόσωπο του Στιβ Γκέινς. Η αλλαγή αυτή, ώθησε τον τραγουδιστή να γράψει μερικά από τα καλύτερα κομμάτια της καριέρας του, τα οποία συμπεριλήφθηκαν στον δίσκο "Street Survivors".
Το απόγευμα της 20ης Οκτωβρίου του 1977, σκοτώθηκε κατά την συντριβή του αεροσκάφους "Convair 240" στο οποίο επέβαινε μαζί με τον κιθαρίστα Στιβ Γκέινς, την τραγουδίστρια Κάσι Γκέινς και τον μάνατζερ Ντιν Κιλπάτρικ, οι οποίοι έχασαν επίσης, την ζωή τους.
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Αμερικανοί τραγουδιστές Κατηγορία:Αμερικανοί συνθέτες Κατηγορία:Ροκ μουσικοί
Δήμοι της Γεωργίας
Ένας δήμος (მუნიციპალიტეტი, munits'ipaliteti) είναι μια υποδιαίρεση της Γεωργίας, που αποτελείται από έναν οικισμό ή μια ομάδα οικισμών, που απολαμβάνει τοπική αυτοδιοίκηση. Υπάρχουν δύο τύποι δήμων - οι αυτοδιοικούμενες πόλεις (ქალიka, k'alak'i), 12 συνολικά, και αυτοδιοικούμενες κοινότητες (თემი, temi), 67 συνολικά.
Παρασκήνιο
Οι δήμοι ιδρύθηκαν για πρώτη φορά το 2006. Οι περισσότεροι από αυτούς ήταν διάδοχοι των παλαιότερων υποδιαιρέσεων, γνωστών ως ραγιόνι (რაიონი), "επαρχίες". Επιπλέον, σχηματίστηκαν νέοι δήμοι για να κυβερνήσουν τους οικισμούς στις αμφισβητούμενες οντότητες της Αμπχαζίας και της Νότιας Οσετίας, που τότε παρέμεναν υπό τον έλεγχο της Γεωργίας. Μετά τον Ρωσο-Γεωργιανό πόλεμο του 2008, η Γεωργία αντιμετωπίζει αυτούς τους δήμους ως μέρη των κατεχόμενων εδαφών της. Οι πρώην περιφέρειες που δεν υπάγονται στην ουσιαστική κυριαρχία της Γεωργίας τη στιγμή της μεταρρύθμισης της τοπικής αυτοδιοίκησης του 2006 δεν μετατράπηκαν σε δήμους. Αντιθέτως, οι νόμοι της Γεωργίας περιλαμβάνουν την ιδέα ότι ο τελικός τρόπος υποδιαίρεσης και το σύστημα τοπικής αυτοδιοίκησης πρέπει να δημιουργηθεί μετά την αποκατάσταση της δικαιοδοσίας του κράτους επί των κατεχόμενων εδαφών. Το 2014, το σύστημα τοπικής αυτοδιοίκησης μεταρρυθμίστηκε περαιτέρω και ο συνολικός αριθμός δήμων αυξήθηκε σε βάρος της προσθήκης περισσότερων αυτοδιοικούμενων πόλεων. Κάθε δήμος χωρίζεται σε διοικητικές μονάδες (ადმინისტრაციული ერთეული), οι οποίες μπορούν να περιλαμβάνουν έναν ή περισσότερους οικισμούς.
Οι δήμοι εκτός των δύο αυτόνομων δημοκρατιών της Αζαρίας και Αμπχαζίας και της πρωτεύουσας της Τιφλίδας ομαδοποιούνται, προσωρινά, σε εννέα περιοχές (μχάρε): Γκούρια, Ιμερέτι, Καχέτι, Κβέμο Κάρτλι, Μτσχέτα-Μτιανέτι, Ράτσα-Λετσχούμι και Κβέμο Σβανέτι, Σάμτσχε-Τζαβανέτι και Σίντα Κάρτλι.
Παραπομπές
Κατηγορία:Γεωγραφία της Γεωργίας
Καρδινάλιος (Καθολικισμός)
Ένας καρδινάλιος είναι ένας εκκλησιαστικός αξιωματούχος, συνήθως ένας χειροτονημένος Επίσκοπος, και εκκλησιαστικός πρίγκιπας της Καθολικής Εκκλησίας.
Ο όρος καρδινάλιος κάποτε αναφερόταν σε κάθε ιερέα o οποίος έχει μόνιμα ανατεθεί ή εγκαρδιωθεί σε μια εκκλησία, ή συγκεκριμένα στον πρεσβύτερο ιερέα μιας σημαντικής εκκλησίας, βάσει του Λατινικού cardo (κέντρο, βάση, κεφαλή), που σημαίνει "κύριος" ή "κορυφαίος". Ο όρος χρησιμοποιείτο με αυτή την έννοια από τον ένατο αιώνα για τους ιερείς των tituli (ενορίες) της επισκοπής της Ρώμης. Κατάλοιπα αυτών των πρώιμων καρδιναλίων διατηρούνται από την Εκκλησία της Αγγλίας, όπου ο τίτλος του "καρδιναλίου" διατηρείται ακόμη από τα δύο πρεσβύτερα μέλη του Κολλεγίου των Μικρών Κανονικών του Καθεδρικού του Αγίου Παύλου. Τον δωδέκατο αιώνα εγκαινιάσθηκε η πρακτική τoυ διορισμού εκκλησιαστικών εκτός της Ρώμης ως καρδιναλίων, με έκαστον να λαμβάνει μια εκκλησία στη Ρώμη ως εικονική εκκλησία, ή να συνδέεται με μία από τις περιαστικές (suburbicarian) επισκοπές, ανήκοντας ακόμα σε μια επισκοπή διαφορετική από αυτή της Ρώμης.
Το κυριότερο καθήκον ενός καρδιναλίου ειναι η ποίμανση μιας Επισκοπής ή Aρχιεπισκοπής ή η λειτουργία ενός τμήματος της Ρωμαϊκής Κούρια. Η άλλη κύρια δραστηριότητα ενός καρδιναλίου είναι η εκλογή του Πάπα όποτε, λόγω θανάτου ή παραίτησης, η έδρα μείνει κενή. Το 1059 το δικαίωμα της εκλογής του πάπα περιορίσθηκε στον κύριο κλήρο της Ρώμης και τους επισκόπους των επτά περιαστικών επισκοπικών εδρών.Το δικαίωμα συμμετοχής των καρδιναλίων στο κονκλάβιο για να εκλέξουν τον πάπα περιορίζεται σήμερα σε εκείνους που δεν έχουν φθάσει ακόμη την ηλικία των 80 ετών την ημέρα του θανάτου ή της παραίτησης του πάπα.
Οι καρδινάλιοι μετέχουν συλλογικά στο Κολλέγιο των Καρδιναλίων, το οποίο ως σώμα εκλέγει τον καινούργιο Πάπα. Τα καθήκοντα των καρδιναλίων περιλαμβάνουν την προσέλευση στις συναντήσεις του Κολλεγίου και τη διαθεσιμότητά τους ατομικά ή σε ομάδες για τον πάπα εάν εκείνος ζητήσει τη συμβουλή τους. Κατά την sede vacante, την περίοδο μεταξύ του θανάτου ενός πάπα και της εκλογής του διαδόχου του, η μέρα προς μέρα διακυβέρνηση της Εκκλησίας ως συνόλου είναι στα χέρια του Κολλεγίου των Καρδιναλίων.
Εξωτερικοί σύνδεσμοι
Κατηγορία:Καθολική Εκκλησία Κατηγορία:Χριστιανικοί θρησκευτικοί τίτλοι και βαθμοί
Γαλάτεια Γρηγοριάδου-Σουρέλη
Η Γαλάτεια Γρηγοριάδου-Σουρέλη (6 Ιουνίου 1930, Καβάλα - 23 Σεπτεμβρίου 2016, Μελίσσια Αττικής) ήταν Ελληνίδα συγγραφέας.
Βιογραφικά στοιχεία
Γεννήθηκε στην Καβάλα. Σπούδασε στη Σχολή Γενικών Σπουδών, στη Σχολή Κοινωνικών Λειτουργών και στη Σχολή Δημοσιογραφίας του Πανεπιστήμιου της Δαμασκού. Εμφανίστηκε στα ελληνικά γράμματα το 1954 στο συλλογικό βιβλίο "Κόκκινη κλωστή δεμένη". Συμμετείχε ακόμη στα συλλογικά παραμύθια "Ο καλός φίλος",  "Παραμύθι να αρχινήσει". Στα έργα της περιλαμβάνονται εκτός από παραμύθια, διηγήματα, μυθιστορηματικές βιογραφίες, θέατρο και μυθιστορήματα.
Είχε γράψει πολλά βιβλία, για παιδιά και νέους, αλλά και για ενήλικες. Ήταν μέλος της Εθνικής Εταιρείας Ελλήνων Λογοτεχνών, του Κύκλου του Ελληνικού Παιδικού Βιβλίου και της Γυναικείας Λογοτεχνικής Συντροφιάς. Βραβεύτηκε το 1964 από τη Γυναικεία Λογοτεχνική Συντροφιά και τρεις φορές από τον Κύκλο του Ελληνικού Παιδικού Βιβλίου, καθώς και από το Παιδαγωγικό Ινστιτούτο της Πάντοβας. Το όνομα της Γρηγοριάδου-Σουρέλη, έχει αναγραφεί στον τιμητικό πίνακα του Διεθνούς Βραβείου Άντερσεν. Το 1980, η Ακαδημία Αθηνών, της απένειμε βραβείο για την προσφορά της και το έργο της, στην παιδική και εφηβική λογοτεχνία. . Το 2005 τιμήθηκε και από την Εκκλησία της Ελλάδας. Ήταν χήρα του επίσης ποιητή και συγγραφέα Γιώργου Σουρέλη. Απεβίωσε σε ηλικία 86 ετών, στις 23 Σεπτεμβρίου 2016.
Παραπομπές
Κατηγορία:Έλληνες συγγραφείς Κατηγορία:Βιογραφία-επέκταση
Άγιος Νικόλαος Σπάτων Αχαΐας
Η Τοπική Κοινότητα (πρώην Δ.δ.) Αγίου Νικολάου Σπάτα είχε στην απογραφή 2011 πληθυσμό 264 κατοίκους και περιλαμβάνει τον Άγιο Νικόλαο (197 κάτοικοι), τον οικισμό Άγιος Κωνσταντίνος (67 κάτοικοι) και την Μονή Αγίου Νικολάου.
Μέσα στον οικισμό λειτουργεί Δημοτικό Σχολείο που χρονολογείται από το 1881.
Ιστορικά στοιχεία
Ο οικισμός απείχε δύο ώρες δρόμο στα 1885 από τη Μανωλάδα, την έδρα του τότε δήμου Βουπρασίων στον οποίο ανήκε διοικητικά.
Η ονομασία του χωριού μέχρι την 24/01/1957 (ΦΕΚ 11Α) ήταν Σπάτα. Η Μονή του Αγίου Νικολάου, που βρίσκεται σε μικρή απόσταση από το χωριό, του έδωσε την σημερινή ονομασία.
Διοικητική εξέλιξη
Από το 1835 έως το 1841 ανήκε στο Δήμο Ξενίας και κατόπιν στον τότε Δήμο Βουπρασίων μέχρι το 1912 που καταργήθηκαν οι Δήμοι και συστάθηκαν οι Κοινότητες ως αυτοδιοικητικές οντότητες. Το 1912 εντάχθηκε στην Κοινότητα Ψαρίου (Βουπρασίου) μέχρι την 30/11/1927 όπου, με το ΦΕΚ 296Α, δημιουργήθηκε ανεξάρτητη κοινότητα Σπάτα Αχαΐας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λαρισσού μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφική εξέλιξη
Η δημογραφική εξέλιξη του οικισμού τον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λαρισσού Κατηγορία:Δήμος Δυτικής Αχαΐας
Πηγές Καβάλας
Οι Πηγές είναι χωριό του Νομού Καβάλας, που αποτελεί την Κοινότητα Πηγών. Σήμερα υπάγεται διοικητικά στη Δημοτική Ενότητα Κεραμωτής (με έδρα την Κεραμωτή), που αποτελεί μία από τις τρεις Δημοτικές Ενότητες του Καλλικρατικού Δήμου Νέστου με έδρα την Χρυσούπολη Καβάλας. Πριν την ψήφιση του Νόμου Καλλικράτη, ανήκε στον Καποδιστριακό Δήμο Κεραμωτής με έδρα την Κεραμωτή. Οι Πηγές υπάγονται στην Περιφέρεια Ανατολικής Μακεδονίας και Θράκης. Ο τηλεφωνικός κωδικός του χωριού είναι 25910, ενώ ο ταχυδρομικός κώδικας είναι 64011.
Γεωγραφία
Οι Πηγές έχουν υψόμετρο 17 μέτρα από την επιφάνεια της θάλασσας. Το γεωγραφικό τους πλάτος είναι 40,902366505, ενώ το γεωγραφικό μήκος είναι 24,6709342242.
Γειτονικά μέρη
Πλησιέστερα χωριά είναι το Αγίασμα, η Νέα Καρυά και η Κεραμωτή, απέναντι απο την οποία βρίσκεται το νησί της Θάσου, ενώ σε απόσταση 7 χιλιομέτρων δυτικά από τις Πηγές, βρίσκεται το Αεροδρόμιο της Καβάλας «Μέγας Αλέξανδρος». Η πόλη της Καβάλας και η πόλη της Ξάνθης βρίσκονται σε απόσταση 35 και 43 χιλιομέτρων αντίστοιχα από τις Πηγές, η Καβάλα δυτικά και η Ξάνθη προς τα ανατολικά με άμεση πρόσβαση μέσω της Εγνατίας Οδού, αλλά και των παλαιότερων επαρχιακών οδών.
Κάτοικοι και προϊόντα
Σύμφωνα με την απογραφή του 2011, ο πληθυσμός του χωριού ανέρχεται σε 770 κατοίκους. Οι μόνιμοι κάτοικοι του χωριού ασχολούνται κυρίως με αγροτικές εργασίες και τα προϊόντα τους, στα οποία συμπεριλαμβάνονται τα σπαράγγια, τα φασόλια, το καλαμπόκια, καθώς και τα ρόδια, διανέμονται εντός, αλλά και εκτός Ελλάδας.
Πολιούχος
Στις 26 Ιουλίου κάθε έτους εορτάζει η προστάτιδα του χωριού Αγία Παρασκευή. Στον περιβάλλοντα χώρο της εκκλησίας της Αγίας Παρασκευής στην είσοδο του χωριού βρίσκεται και το κοιμητήριο των Πηγών. Επίσης, στο χωριό υπάρχουν οι εκκλησίες του Αγίου Δημητρίου (κύριος ναός του χωριού) και της Αγίας Παρασκευής της Επιβατινής.
Αθλητισμός
Ο ΑΘΛΗΤΙΚΟΣ ΜΟΡΦΩΤΙΚΟΣ ΣΥΛΛΟΓΟΣ "ΑΡΗΣ ΠΗΓΩΝ" είναι ποδοσφαιρικό σωματείο με έδρα τις Πηγές Νέστου του νομού Καβάλας. Ο σύλλογος ιδρύθηκε το 1955 και δραστηριοποιείται αποκλειστικά στο άθλημα του ποδοσφαίρου συμμετέχοντας στα τοπικά πρωταθλήματα της Ε.Π.Σ. Καβάλας. Ο Άρης Πηγών διεξάγει τους εντός έδρας αγώνες του στο Δημοτικό Στάδιο Πηγών, χωρητικότητας σκεπαστής κερκίδας 550 θεατών. Οι φίλαθλοι της ομάδας χαρακτηρίζονται από τους πιο ένθερμους στην Ελλάδα σε τοπικό επίπεδο.
Εκδηλώσεις
Πηγες Πηγες
Τζάρεντ Λέτο
Ο Τζάρεντ Τζόζεφ Λέτο (Jared Joseph Leto, 26 Δεκεμβρίου 1971) είναι Αμερικανός ηθοποιός, τραγουδιστής και συνθέτης. Ο Λέτο έχει εμφανιστεί σε χολιγουντιανές υπερπαραγωγές αλλά και σε μικρότερες παραγωγές. Έγινε γνωστός για το ρόλο του ως Τζόρνταν Καταλάνο (Jordan Catalano) στη νεανική δραματική σειρά My So-Called Life (1994). Αργότερα έκανε το κινηματογραφικό του ντεμπούτο στο How to Make an American Quilt (1995) και έλαβε καλές κριτικές για την ερμηνεία του στο Prefontaine (1997). To 2016 έπαιξε τον περιβόητο ρόλο του Τζόκερ (The Joker) στην αναμενόμενη ταινία Ομάδα Αυτοκτονίας (Suicide Squad). Ο Λέτο έπαιξε δευτερεύοντες ρόλους στις ταινίες The Thin Red Line (Λεπτή κόκκινη γραμμή) (1998) και Girl, Interrupted (1999) καθώς και τον πρωταγωνιστικό ρόλο στην ταινία τρόμου Urban Legend (1998) και έλαβε επαίνους από τους κριτικούς για το ρόλο του στο Requiem for a Dream (2000) του Ντάρεν Αρονόφσκι. Έχει συνεργαστεί με τον Ντέιβιντ Φίντσερ στις ταινίες Fight Club (1999) και Panic Room (2002). Άλλες ταινίες του είναι: American Psycho (2000), Highway (2002), Lord of War (2005), Lonely Hearts (2006), Chapter 27 (2007) και Mr. Nobody (2009). Το 2013 συμπρωταγωνίστησε στην ταινία Dallas Buyers Club για την οποία κέρδισε τη Χρυσή Σφαίρα Β' Ανδρικού Ρόλου καθώς και το Όσκαρ Β' Ανδρικού Ρόλου.
Ο Τζάρεντ Λέτο για το ρόλο του στην πολύ ποιοτική ταινία Requiem for A Dream έχασε πολλά κιλά για τις ανάγκες του ρόλου και έκανε παρέα με αληθινούς τοξικομανείς προκειμένου να αποδώσει πιστά τον χαρακτήρα του, ενώ το ομώνυμο soundtrack του συνθέτη Clint Mansell έγινε ευρέως γνωστό για την καλλιτεχνική του αρτιότητα. Η ταινία έχει κάποιες σκληρές σκηνές, οι οποίες όμως δεν αφαιρούν από το έργο την σπουδαιότητα του και την νοηματική συνοχή του. Ο Τζάρεντ Λέτο πλέον είναι ηθοποιός βραβευμένος με Όσκαρ. Ο Τζάρεντ Λέτο χαρακτηρίζεται ως "μεθοδικός ηθοποιός" (method actor), ο οποίος κάνει ειδική προετοιμασία και μπαίνει στην ψυχοσύνθεση και στον εσωτερικό κόσμο των χαρακτήρων που υποδύεται, για να μπει τελείως στο κλίμα του ρόλου.
Ο Λέτο είναι ο βασικός τραγουδιστής και συνθέτης του συγκροτήματος Thirty Seconds to Mars. Σχημάτισε το συγκρότημα το 1998 στο Λος Άντζελες μαζί με το μεγαλύτερό του αδερφό Σάνον Λέτο. Κυκλοφόρησαν το πρώτο τους άλμπουμ το 2002 και έλαβαν θετικές κριτικές. Το επόμενο άλμπουμ τους A Beautiful Lie (2005) έγινε πλατινένιο σε αρκετές χώρες. Το τρίτο άλμπουμ του συγκροτήματος This Is War κυκλοφόρησε το Δεκέμβριο του 2009.To 4o άλμπουμ τους με όνομα Love lust faith+Dreams κυκλοφόρησε το 2013 και έχει γίνει παγκόσμια επιτυχία. Επίσης ο Λέτο έχει σκηνοθετήσει μουσικά βίντεο του συγκροτήματος τα οποία ήταν υποψήφια για πολλά βραβεία όπως τα MTV Video Music Awards. Το group είναι γνωστό για την δυναμικότητα του και την εντυπωσιακή σκηνική του παρουσία.
Εξωτερικοί σύνδεσμοι
Κατηγορία:Αμερικανοί μουσικοί Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανοί άνδρες φωτογράφοι Κατηγορία:Αμερικανοί παραγωγοί ταινιών Κατηγορία:Αμερικανοί σκηνοθέτες Κατηγορία:Αμερικανοί επιχειρηματίες Κατηγορία:Αμερικανοί ακτιβιστές Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Νικητές NME Awards
Υφυπουργείο Έρευνας, Καινοτομίας και Ψηφιακής Πολιτικής (Κύπρος)
Η έδρα του Υφυπουργείου βρίσκεται στη Λευκωσία.
Ιστορικό και αρμοδιότητες
Το Υφυπουργείο Έρευνας, Καινοτομίας και Ψηφιακής Πολιτικής δημιουργήθηκε την 1η Μαρτίου 2020. Ενσωμάτωσε το Τμήμα Υπηρεσιών Πληροφορικής (ΤΥΠ) (που υπαγόταν στο Υπουργείο Οικονομικών) και το Τμήμα Ηλεκτρονικής Επικοινωνίας (που υπαγόταν στο Υπουργείο Μεταφορών, Επικοινωνιών και Έργων. Σκοπός της δημιουργίας του υφυπουργείου έρευνας, καινοτομίας και ψηφιακής πολιτικής ήταν να συμβάλει στο βέλτιστο στο συντονισμό δραστηριοτήτων για προώθηση του εκσυγχρονισμού, κυρίως μέσω της ενσωμάτωσης των τεχνολογιών των πληροφοριών και της έρευνας και καινοτομίας. Στο υφυπουργείο ενσωματώθηκαν όλες οι σχετικές αρμοδιότητες, οι οποίες ασκούνταν προηγουμένως κατακερματισμένα από διαφορετικά τμήματα και υπηρεσίες.
Διατελέσαντες υφυπουργοί
Ο πίνακας που ακολουθεί παρουσιάζει όλους τους Υφυπουργούς Έρευνας, Καινοτομίας και Ψηφιακής Πολιτικής από την ίδρυση του υπουργείο έως σήμερα.
Παραπομπές
Ερευνας, Καινοτομιας και Ψηφιακης Πολιτικης Κατηγορία:Υπουργεία Έρευνας Κατηγορία:Υπουργεία Καινοτομίας Κατηγορία:Υπουργεία Ψηφιακής Πολιτικής Κατηγορία:Υφυπουργείο Έρευνας, Καινοτομίας και Ψηφιακής Πολιτικής (Κύπρος)
Λάλημα το Γαμπρού (Γαμήλιος Χορός)
Το Λάλημα το Γαμπρού είναι ένας Ελληνικός Γαμήλιος Χορός, που λαμβάνει χόρο στο δρόμο πριν την τέλεση του μυστηρίου. Αφού ετοιμαστεί η προίκα του γαμπρού που αποτελείται από τα ρούχα και τα παπλώματα, ξεκινά φεύγοντας μια πομπή από το σπίτι του γαμπρού με προορισμό το σπίτι της νύφης. Η πομπή συνοδεύεται από μουσικούς και τραγούδια στην οποία χορεύουνε καθ΄όλη τη διαδρομή μέχρι να φτάσουν στον τελικό τους προορισμό που είναι το σπίτι της νύφης. Μπροστά προπορεύεται πάντα μια κοπέλα η οποία χορεύοντας κρατά στα χέρια της γαρύφαλλα. Όταν φτάσουν στο σπίτι τότε η κοπέλα θα μοιράσει τα γαρύφαλλα στον γαμπρό και στους άνδρες συγγενείς του. Αυτό το χορευτικό εθιμο τηρείται με ελάχιστες παραλλαγές σε πολλές περιοχές της Ελλάδας.
Κατηγορία:Ελληνικοί χοροί
Πανελλήνιο πρωτάθλημα ανοιχτής θάλασσας 2018
Το Πανελλήνιο πρωτάθλημα μεγάλων αποστάσεων 2018 πραγματοποιήθηκε στις 28 και 29 Ιουλίου στην Πάτρα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 5η φορά στην ιστορία του.
Πανελλήνιο πρωτάθλημα πυγμαχίας ανδρών 1980
Το Πανελλήνιο πρωτάθλημα πυγμαχίας ανδρών Α΄κατηγορίας για το 1980 έγινε στην Αθήνα και στο κλειστό του Πανελλήνιου από τις 2 έως τις 6 Μαΐου. Συμμετείχαν 15 σύλλογοι και 121 αθλητές, με 11 πυγμάχους ο Εθνικός Γ.Σ., με 10 ο Πανελλήνιος, με 12 ο Παναθηναϊκός, με 13 ο Ολυμπιακός, με 22 η ΑΕΚ, με 4 ο Άρης Νικαίας, με 2 ο Απόλλων Αθηνών, με 2 ο Ηρακλής Θεσσαλονίκης, με 10 ο Άρης, με 6 ο ΠΑΟΚ, με 4 ο Απόλλων Καλαμαριάς, με 1 η Μακάμπη Θεσσαλονίκης, με 12 ο ΓΣ Λάρισα, με 1 η Παναχαϊκή και 11 η ΕΑ Πατρών
Β΄κατηγορία
Το πανελλήνιο πρωτάθλημα αντρών Β΄κατηγορίας εγινε στην Λάρισα με νικητή την ΑΕΚ.
Γ΄κατηγορία
Το πρωτάθλημα Γ΄κατηγορίας έγινε σε δύο ομίλους, νοτίου Ελλάδος και Βορείου Ελλάδος. Αυτό του νότου έγινε στο "Παπαστράτειο" του Περαιά με νικητή τον Πανελλήνιο, και αυτό του βορά έγινε στην Λάρισα με νικητή τον γυμναστικό σύλλογο της πόλης που παρόλο που ισοβάθμισε στην πρώτη θέση με τον Απόλλων Καλαμαριάς αναδειχτηκε πρωταθλήτρια με 4 πρώτες νίκες έναντι 3 του Απόλλωνα.